ดัชนีเชื่อมั่นอุตฯ ธ.ค. หดครั้งแรกในรอบ 7 เดือน เซ่นขึ้นค่าไฟ-ดอกเบี้ยกู้
“ส.อ.ท.” เผยดัชนีความเชื่อมั่นภาคอุตสาหกรรม เดือน ธ.ค.65 หดครั้งแรกในรอบ 7 เดือน อยู่ที่ระดับ 92.6 ลดลงจากเดือนพ.ย.65 อยู่ที่ระดับ 93.5 เหตุต้นทุนค่าไฟฟ้า-ดอกเบี้ยเงินกู้ปรับขึ้น
ดัชนีความเชื่อมั่นอุตฯ เดือน ธ.ค. 65 หดครั้งแรกในรอบ 7 เดือน แตะระดับ 92.6 จากเดือนพ.ย.65 อยู่ที่ระดับ 93.5 เหตุค่าไฟฟ้า-ดอกเบี้ยเงินกู้พุ่ง
17 ม.ค. 2566

สภาอุตสาหกรรมแห่งประเทศไทย (ส.อ.ท) เปิดเผยว่า ดัชนีความเชื่อมั่นภาคอุตสาหกรรม เดือนธ.ค.65 อยู่ที่ระดับ 92.6 ลดลงจากเดือนพ.ย. ซึ่งอยู่ที่ระดับ 93.5 โดยเป็นการลดลงครั้งแรกในรอบ 7 เดือน จากปัจจัยลบสำคัญ ได้แก่ ภาคการผลิตชะลอลง เนื่องจากเดือนธ.ค. มีวันทำงานน้อย และมีวันหยุดต่อเนื่องในช่วงเทศกาลปีใหม่, ต้นทุนการผลิตสูงขึ้นโดยเฉพาะค่าไฟฟ้า, การปรับขึ้นอัตราดอกเบี้ยเงินกู้ของธนาคารพาณิชย์, ปัญหาเงินเฟ้อที่บั่นทอนกำลังซื้อในประเทศ และการส่งออกที่มีสัญญาณชะลอตัว 
อย่างไรก็ดี ในเดือนธ.ค.65 ยังมีปัจจัยบวกต่อดัชนีเชื่อมั่นฯ ได้แก่ การบริโภคในประเทศที่ขยายตัว และมีการจับจ่ายใช้สอยในช่วงเทศกาลปีใหม่, การฟื้นตัวของภาคการท่องเที่ยว และราคาน้ำมันขายปลีกในประเทศปรับตัวลดลง